CELEX: 32013R0308
Language: da
Date: 2013-04-03 00:00:00
Title: Kommissionens gennemførelsesforordning (EU) nr. 308/2013 af 3. april 2013 om godkendelse af et præparat af Lactobacillus plantarum NCIMB 30083 og et præparat af Lactobacillus plantarum NCIMB 30084 som fodertilsætningsstoffer til alle dyrearter  EØS-relevant tekst

4.4.2013   
            
            
               DA
            
            
               Den Europæiske Unions Tidende
            
            
               L 94/1
            
         KOMMISSIONENS GENNEMFØRELSESFORORDNING (EU) Nr. 308/2013
   af 3. april 2013
   om godkendelse af et præparat af Lactobacillus plantarum NCIMB 30083 og et præparat af Lactobacillus plantarum NCIMB 30084 som fodertilsætningsstoffer til alle dyrearter
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1831/2003 af 22. september 2003 om fodertilsætningsstoffer (1), særlig artikel 9, stk. 2, og
   ud fra følgende betragtninger:
   
               (1)
            
            
               Forordning (EF) nr. 1831/2003 indeholder bestemmelser om godkendelse af fodertilsætningsstoffer og om grundlaget og procedurerne for meddelelse af sådanne godkendelser. Artikel 10, stk. 7, sammenholdt med artikel 10, stk. 1-4, i forordning (EF) nr. 1831/2003 indeholder specifikke bestemmelser om evaluering af de produkter, der blev anvendt i Unionen som ensileringstilsætningsstoffer på datoen for forordningens anvendelse.
            
         
               (2)
            
            
               I henhold til artikel 10, stk. 1, i forordning (EF) nr. 1831/2003 blev et præparat af Lactobacillus plantarum NCIMB 30083 og et præparat af Lactobacillus plantarum NCIMB 30084 opført i fællesskabsregistret over fodertilsætningsstoffer som eksisterende produkter, der tilhører den funktionelle gruppe af ensileringstilsætningsstoffer, til alle dyrearter.
            
         
               (3)
            
            
               Der er i henhold til artikel 10, stk. 2, sammenholdt med artikel 7, i forordning (EF) nr. 1831/2003 indgivet ansøgninger om godkendelse af disse præparater som fodertilsætningsstoffer til alle dyrearter med anmodning om, at disse stoffer klassificeres i kategorien »teknologiske tilsætningsstoffer« og i den funktionelle gruppe »ensileringstilsætningsstoffer«. Ansøgningerne var vedlagt de oplysninger og dokumenter, der kræves i henhold til artikel 7, stk. 3, i forordning (EF) nr. 1831/2003.
            
         
               (4)
            
            
               Den Europæiske Fødevaresikkerhedsautoritet (i det følgende benævnt »autoriteten«) konkluderede i sin udtalelse af 13. december 2012 (2), at præparaterne under de foreslåede anvendelsesbetingelser anses for sikre for målarterne, forbrugerne af produkter fra dyr, der er blevet fodret med behandlet ensilage, samt miljøet. Autoriteten konkluderede ligeledes, at begge præparater har potentiale til at forbedre produktionen af ensilage, idet de øger tørstoffets holdbarhed og reducerer nedbrydningen af proteiner i foder, som det er let og forholdsvis vanskeligt at ensilere. Autoriteten mener ikke, at der er behov for særlige krav om overvågning efter markedsføringen. Den har ligeledes gennemgået den rapport om analysemetoder vedrørende fodertilsætningsstofferne, der blev forelagt af det i henhold til forordning (EF) nr. 1831/2003 oprettede referencelaboratorium.
            
         
               (5)
            
            
               Vurderingen af de pågældende præparater viser, at betingelserne for godkendelse, jf. artikel 5 i forordning (EF) nr. 1831/2003, er opfyldt. Derfor bør anvendelsen af disse præparater godkendes som anført i bilaget til nærværende forordning.
            
         
               (6)
            
            
               Da der ikke er sikkerhedsgrunde, som kræver øjeblikkelig anvendelse af ændringerne af betingelserne for godkendelsen, bør der indrømmes en overgangsperiode, så berørte parter kan forberede sig på at opfylde de nye krav i godkendelsen.
            
         
               (7)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Godkendelse
   De i bilaget opførte præparater, der tilhører tilsætningsstofkategorien »teknologiske tilsætningsstoffer« og den funktionelle gruppe »ensileringstilsætningsstoffer«, tillades anvendt som fodertilsætningsstoffer på de betingelser, der er fastsat i bilaget.
   Artikel 2
   Overgangsforanstaltninger
   De i bilaget opførte præparater og foder, der indeholder disse præparater, som produceres og mærkes før 24. oktober 2013 i overensstemmelse med de regler, der finder anvendelse før 24. april 2013, kan fortsat markedsføres og anvendes, indtil de eksisterende lagre er opbrugt.
   Artikel 3
   Ikrafttrædelse
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 3. april 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 268 af 18.10.2003, s. 29.
   
      (2)  EFSA Journal 2013; 11(1):3041.
   
      BILAG
      
                  Tilsæt ningsstoffets identifikationsnummer
               
               
                  Navn på indehaveren af godkendelsen
               
               
                  Tilsætningsstof
               
               
                  Sammensætning, kemisk betegnelse, beskrivelse og analysemetode
               
               
                  Dyreart eller -kategori
               
               
                  Maksimums-alder
               
               
                  Minimums-indhold
               
               
                  Maksimums-indhold
               
               
                  Andre bestemmelser
               
               
                  Godkend else gyldig til
               
            
                  CFU/kg frisk materiale
               
            
                  
                     Kategori: teknologiske tilsætningsstoffer. Funktionel gruppe: ensileringstilsætningsstoffer
                  
               
            
                  1k20736
               
               
                  —
               
               
                  
                     Lactobacillus plantarum
                  
                  (NCIMB 30083)
               
               
                  
                               
                           
                           
                              
                                 Tilsætningsstoffets sammensætning
                              
                              Præparat af Lactobacillus plantarum (NCIMB 30083), der indeholder mindst 5 × 1010 CFU/g tilsætningsstof.
                           
                        
                               
                           
                           
                              
                                 Aktivstoffets karakteristika
                              
                              
                                 Lactobacillus plantarum (NCIMB 30083)
                           
                        
                               
                           
                           
                              
                                 Analysemetode
                                  (1)
                              
                              Optælling i fodertilsætningsstoffet ved pladespredningsmetoden (EN 15787)
                              Identifikation: PFG-elektroforese (pulsed field gel electrophoresis)
                           
                        
               
                  Alle dyrearter
               
               
                  —
               
               
                  —
               
               
                  —
               
               
                  
                              1.
                           
                           
                              I brugsvejled-ningen for tilsætningsstoffet og forblandingen angives oplagrings-temperatur og holdbarhed.
                           
                        
                              2.
                           
                           
                              Minimums-dosering af tilsætnings-stoffet, når det ikke anvendes sammen med andre mikroorganismer som ensilerings-tilsætningsstof: 1 × 108 CFU/kg frisk materiale.
                           
                        
                              3.
                           
                           
                              Tilsætningsstoffet skal anvendes i materiale, som det er let og forholdsvis vanskeligt at ensilere (2).
                           
                        
                              4.
                           
                           
                              Sikkerhedsforanstaltninger: Det anbefales at bruge åndedrætsværn og handsker under håndteringen.
                           
                        
               
                  24. april 2023
               
            
                  1k20737
               
               
                   
               
               
                  
                     Lactobacillus plantarum
                  
                  (NCIMB 30084)
               
               
                  
                               
                           
                           
                              
                                 Tilsætningsstoffets sammensætning
                              
                              Præparat af Lactobacillus plantarum (NCIMB 30084), der indeholder mindst 5 × 1010 CFU/g tilsætningsstof.
                           
                        
                               
                           
                           
                              
                                 Aktivstoffets karakteristika
                              
                              
                                 Lactobacillus plantarum (NCIMB 30084)
                           
                        
                               
                           
                           
                              
                                 Analysemetode
                                  (1)
                              
                              Optælling i fodertilsætningsstoffet ved pladespredningsmetoden (EN 15787)
                              Identifikation: PFG-elektroforese (pulsed field gel electrophoresis)
                           
                        
               
                  Alle dyrearter
               
               
                   
               
               
                   
               
               
                   
               
               
                  
                              1.
                           
                           
                              I brugsvejled-ningen for tilsætningsstoffet og forblandingen angives oplagrings-temperatur og holdbarhed.
                           
                        
                              2.
                           
                           
                              Minimumsdosering af tilsætningsstoffet, når det ikke anvendes sammen med andre mikroorganismer som ensilerings-tilsætningsstof: 1 × 108 CFU/kg frisk materiale.
                           
                        
                              3.
                           
                           
                              Tilsætningsstoffet skal anvendes i materiale, som det er let og forholdsvis vanskeligt at ensilere (2).
                           
                        
                              4.
                           
                           
                              Sikkerhedsforanstaltninger: Det anbefales at bruge åndedrætsværn og handsker under håndteringen.
                           
                        
               
                  24. april 2023
               
            
         (1)  Nærmere oplysninger om analysemetoderne findes på referencelaboratoriets hjemmeside: http://irmm.jrc.ec.europa.eu/EURLs/EURL_feed_additives/Pages/index.aspx.
      
         (2)  Foder, som det er let at ensilere: > 3 % opløselige kulhydrater i det friske materiale. Foder, som det er forholdsvis vanskeligt at ensilere: 1,5-3,0 % opløselige kulhydrater i det friske materiale. Som defineret i Kommissionens forordning (EF) nr. 429/2008 (EUT L 133 af 22.5.2008, s. 1).